
N A R V A   L I N N A V A L I T S U S

KORRALDUS

Narva







     _____06.2008.a Nr._____-k
Soodustuse määramine tänavate sulgemise maksule 

1. Asjaolud ja menetluse käik

04.06.2008.a. Osaühing Geneva esitas Narva Linnavalitsusele Narva Linnavalitsuse Linnavara- ja majandusameti kaudu avalduse, milles palub vabastada 18.07.2008.-20.07.2008.a. ajavaheminekul teede ja tänavate sulgemise maksust seoses massiürituse „Narva Bike 2008“ läbiviimisega. Üritus „Narva Bike 2008“ korraldatakse  avalikku kultuurüritusena Narva linna elanike vaba aja veetmiseks. Avaldus ja selle lisad vastavad Narva Linnavolikogu 19.05.2005 määrusele nr 16/55 „Narva linna teede ja tänavate sulgemise maks“. Vajalikud kooskõlastused on olemas.
2. Õiguslikud alused

Kohaliku omavalitsuse korralduse seaduse  § 30 lõike 1 punkti 2 kohaselt, lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.
3. Otsus

Vabastada Osaühing Geneva teede ja tänavate sulgemise maksust seoses massiürituse „Narva Bike 2008“  korraldamisega ajavaheminekul alates 18.07.2008 kuni 20.07.2008 a.

4. Korralduse vaidlustamine

Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

